《送京判张文洲致政还松》
明代·孙承恩

季鹰高致众称贤，此日莼鲈味正鲜。世事无期谁尽得，浮荣勘正祇须怜。

筇扶花径寻诗去，帘捲山斋看雨眠。老我挂冠何日是，送君南望独凄然。

作者简介：（1485—1565）松江华亭人，字贞父(甫)，号毅斋。孙衍子。正德六年进士。授编修，历官礼部尚书，兼掌詹事府。嘉靖三十二年斋宫设醮，以不肯遵旨穿道士服，罢职归。文章深厚尔雅。工书善画，尤擅人物。有《历代圣贤像赞》、《让溪堂草稿》、《鉴古韵语》。